Tarrayt titnugrafit: d tarrayt n tezrawt anda imusnawen n talsa tt-glamen-d ansayen d laɛwayed n ugraw n umdan, tazrawt-a tettɛawan di tmusni n tmazdayt n talsa yettneflin deg ukatar anmetti adelsan akmam, nekkenti nheyya-d anadi ɣef teynirawt n taddart n At Ɛisa Uyeḥya, d wayen yurzen ɣer usakar n tudert n imezdaɣ n taddart-a seg zik ladɣa deg tallit tamirant, deg uḥric n yidles, imi d ayen yeǧǧan taddart-a ad temgired ɣef tudrin n leqbayel nniḍen, tesɛa aṭas n yizumal n yidles ayen yecban lemqamat, d usmekti n waṭas n wansayen iqburen i mazal ddren ar ass-a, am Usensi n buciker, anzaṛ, timecreṭ, tajmaɛt n zik yeqqlen ass-a d tasqamut n taddart, i yellan d aferdis agejdan deg uselḥu n lecɣal n taddart.